b'\n_START_ARTICLE_\nRuukin koulu (Siikajoki)\n_START_PARAGRAPH_\nRuukin koulu on Siikajoen kunnan keskustaajamassa Ruukissa sijaitseva peruskoulu. Koulu on rakennettu vuonna 2016. Koulussa opiskelevat esikoululaiset ja vuosiluokat 1\xe2\x80\x939. Samoissa tiloissa toimii my\xc3\xb6s Siikajoen lukio. _NEWLINE_Koulun rehtorina toimii Juha Vaara._NEWLINE_Ruukin koulurakennuksessa on kolme osaa, A-, B- ja C-siivet. A-siivess\xc3\xa4 opiskelevat vuosiluokat 0\xe2\x80\x936. B-siivess\xc3\xa4 on ruokala ja liikuntasali sek\xc3\xa4 teknisen ty\xc3\xb6n ja kotitalouden tilat. My\xc3\xb6s koulun hallinto, terveydenhoitaja ja opettajainhuone sijaitsevat B-siivess\xc3\xa4 yl\xc3\xa4kerrassa. C-siivess\xc3\xa4 opiskelevat vuosiluokat 7-9 sek\xc3\xa4 Siikajoen lukio_NEWLINE_Koulussa j\xc3\xa4rjestet\xc3\xa4\xc3\xa4n aamu- ja iltap\xc3\xa4iv\xc3\xa4toimintaa, erityisopetusta, joustavaa perusopetusta sek\xc3\xa4 maahanmuuttajien valmistavaa opetusta. Talvella koulun viereen j\xc3\xa4\xc3\xa4dytet\xc3\xa4\xc3\xa4n luistelukentt\xc3\xa4. Sama alue toimii kes\xc3\xa4isin isompien oppilaiden jalkapallo- ja liikuntakentt\xc3\xa4n\xc3\xa4. Koululla on my\xc3\xb6s kaksi monitoimiareenaa, sek\xc3\xa4 etupihalla pienemmille tarkoitettu leikkipaikka._NEWLINE_Koulun vieress\xc3\xa4 sijaitsee liikuntahalli ja Ruukin p\xc3\xa4\xc3\xa4kirjasto.'